आईपीएल के मौजूदा सीजन में इस बार सबसे ज्यादा चर्चा का विषय आर अश्विन की गेंदबाजी बन रही है. टेस्ट क्रिकेट में अपनी उंगलियों के सहारे ऑफ स्पिन कराकर 300 से ज्यादा विकेट हासिल करने वाले अश्विन लेग स्पिन पर जमकर हाथ आजमा रहे हैं. पिछले कुछ महीनों घरेलू क्रिकेट सीजन में शुरू हुआ अश्विन का यह एक्सपेरीमेंट आईपीएल में भी बदस्तूर जारी है. अश्विन खुद किंग्स इलेवन पंजाब के कप्तान हैं लिहाजा बेधड़क कलाई के सहारे गेंद को टर्न कराने की कोशिश में जुटे हैं.